S-1091/2023

Mál þetta, sem dómtekið var 22. maí 2023, höfðaði lögreglustjórinn á höfuðborgarsvæðinu með ákæru 18. apríl 2023, á hendur D-x-x U-x-x, kt. 000000-0000, [...]:

„fyrir umferðarlagabrot með því að hafa, sunnudaginn 13. nóvember 2022, ekið bifreiðinni [...] sviptur ökurétti um Borgartún í Reykjavík, þar sem lögregla stöðvaði aksturinn.

Telst háttsemi þessi varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

M: [...]

Þess er krafist að ákærði verði dæmdur til refsingar og til greiðslu alls sakarkostnaðar.“

Ákærði krefst þess í málinu að honum verði gerð sú vægasta refsing sem lög leyfa. Þá gerir verjandi kröfu um lágmarks þóknun sér til handa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði máls og ákvörðun viðurlaga.

Ákærði mætti við þingfestingu málsins þann 22. maí sl. og játaði brot sín án undandráttar. Játning hans fær stoð í framlögðum gögnum. Samkvæmt því þykir sannað að ákærði hafi gerst sekur um þá háttsemi sem honum er gefin að sök í ákæru og þar er réttilega heimfærð til refsiákvæða.

Ákærði er fæddur í [...]. Samkvæmt framlögðu sakavottorði dags. 12. apríl 2023 nær sakaferill ákærða nær aftur til ársins 2016 og samanstendur hann að mestu leyti af umferðarlagabrotum. Við ákvörðun refsingar í þessu máli er litið til þess að ákærði gekkst undir sektargerðir hjá lögreglustjóranum á Suðurnesjum 12. og 31. október 2016 meðal annars fyrir akstur ökutækis sviptur ökurétti. Árið 2018 var ákærði dæmdur í 12 mánaða fangelsi og þar af 10 mánuði skilorðsbundið fyrir meiriháttar líkamsárás og fyrir að aka sviptur ökurétti. Þann 31. ágúst 2020 var ákærði með dómi Héraðsdóms Reykjaness dæmdur í 6 mánaða fangelsi fyrir ýmis brot meðal annars akstur sviptur ökurétti. Þann 11. nóvember sama ár var ákærði á ný dæmdurfyrir akstur sviptur ökurétti í Héraðsdómi Reykjaness en sá dómur var hegningarauki á fyrra brot. Þávar ákærði með dómi Héraðsdóms Reykjaness 11. júní 2021 dæmdur í 4 mánaða fangelsi fyrir umferðarlaga- og vopnalagabrot, en í umrætt skipti ók hann meðal annars sviptur ökurétti. Loks var ákærði með dómi Héraðsdóms Reykjaness þann 14. desember 2021 dæmdur í 7 mánaða fangelsi meðal annars fyrir akstur sviptur ökurétti en dómurinn var hegningarauki við fyrri dóm sama ár. Ákærði var samkvæmt framanröktu að ítreka akstur sviptur ökurétti í fimmta skipti. Þann 5. febrúar 2022 var ákærða veitt reynslulausn í 2 ár af eftirstöðvum refsinga sem ákveðnar voru með dómum 31. ágúst 2020, 11. nóvember 2020, 11. júní 2021 og 14. desember 2021. Með broti því sem ákærði hefur nú verið sakfelldur fyrir hefur hann rofið skilyrði reynslulausnarinnar og verða eftirstöðvarnar, 287 dagar teknar upp og dæmdar með í þessu máli með vísan til 1. mgr. 82. gr. laga nr. 15/2016 um fullnustu refsinga, sbr. 60. gr. almennra hegningarlaga nr. 19/1940, Með hliðsjón af framangreindu og atvikum máls þykir refsing ákærða hæfilega ákveðin fangelsi í 12 mánuði. Með vísan til fastmótaðar dómaframkvæmdar þykja ekki efni til að skilorðsbinda dæmda fangelsisrefsingu.

Samkvæmt greindum málsúrslitum og með vísan til 1. mgr. 235. gr. laga nr. 88/2008 ber að dæma ákærða til að greiða allan sakarkostnað, sem einskorðast við málsvarnarlaun G-kk-ef N-x-x G-kk-ef skipaðs verjanda ákærða. Með hliðsjón af eðli og umfangi máls þykja málsvarslaun hæfilega ákveðin 120.528 krónur að meðtöldum virðisaukaskatti.

Af hálfu ákæruvaldsins fór K-x-x K-x-x saksóknarfulltrúi með málið.

H-kvk-nf B-kvk-nf R-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, D-x-x U-x-x, sæti fangelsi í 12 mánuði.

Ákærði greiði 120.528 króna málsvarnarlaun G-kk-ef N-kk-ef G-kk-ef verjanda síns.

H-kvk-nf B-kvk-nf R-kvk-nf